stanford-oval/wikipedia huggingface dataset:
Viisisataa-rommi
Säännöt > Kortit ja jakaminen

Viisisataa-rommia pelataan tavallisella korttipakalla. Pelaajat päättävät käyttävätkö jokereita ja jos käyttävät, niin yhtä vai kahta. Jos pelaajia on viisi tai enemmän käytetään kahta korttipakkaa ja 0–4 jokeria pelaajien valinnan mukaan.
Pelaajat nostavat pakasta korttikasan, niin että seuraaville jää kortteja nostettavaksi. He kääntävät kasansa, ja se, jolla on pienin kortti jakaa kortit ensimmäisenä. Ässä on tässä arvoltaan yksi. Jakaja sekoittaa ja hänen oikealla puolellaan istuva nostaa. Tämän jälkeen jakaja jakaa pelaajille kortteja myötäpäivään kuvapuoli alaspäin. Jaettavien korttien määrä riippuu pelaajien määrästä.
| Pelaajien määrä | Jaettavien korttien määrä |
| --- | --- |
2 pelaajaa: 13 korttia
3 tai enemmän pelaajia: 7 korttia
Jäljelle jäävä pakka laitetaan pelaajien keskelle, jotta kaikki ylettyvät siihen. Pakan päällimmäinen kortti asetetaan kuvapuoli ylös päin pakan viereen. Aloittava päättää ottaako pöydällä olevan kortin vai nostaako pakasta kortin. Vuoronsa jälkeen pelaaja pistää pakan viereen jonkun korttinsa. Jos pelaaja nosti vuoronsa alussa pakasta kortin hän asettaa jonkun korttinsa pakan vieressä olevan kortin päälle siten, että se alempi näkyy. Erän päätyttyä sen jakajan vasemmalla puolella istuvasta pelaajasta tulee seuraavan erän jakaja.
Säännöt > Pelaaminen

Pelaaja nostaa kortin joko pakasta tai sen vieressä olevasta kasasta. Pelin edetessä pakan viereen on alkanut muodostumaan kasa, jonka kaikki kortit näkyvät. Pelaaja saa ottaa vuoronsa alussa kasan keskeltä kortin, mutta on laitettava se samalla vuorolla pöytään (joko osana settiä tai setin jatkoksi) ja nostettava sen päällä olleet kortit. Jos pelaaja nosti kasan päällimmäisen kortin, hänen ei tarvitse laittaa pöytään mitään. Vuoron lopussa pelaaja poistaa valitsemansa kortin pakan vieressä olevaan pinoon, niin että edelliset kortit näkyvät.
Pelissä pöytään laitetaan kortteja ja yritetään päästä käden korteista eroon. Pelaaja laittaa pöydälle eteensä settejä tai jatkaa siellä olevia. Pöytään laitettavan setin täytyy muodostua vähintään kolmesta kortista, jotka joko muodostavat maasuoran tai ovat kolme tai neljä samaa numeroa. Pöydällä olevia settejä voi jatkaa kädessä olevilla korteilla esimerkiksi, jos pöydässä on 8♠, 9♠ ja 10♠ suora ja pelaajalla on kädessään 7♠, hän voi laittaa sen suoran jatkoksi. Hän voi myös laittaa sen 7♦:n, 7♥:n ja 7♣:n muodostamaan samannumeroisten settiin. Jos pelaajalla on jokeri ja Q♠, hän voi laittaa ne aiemmin mainitun suoran jatkoksi tehden jokerista J♠:n. Pelaaja voi laittaa A♠:n J♠, Q♠ ja K♠ suoraan neljänneksitoista tai 2♠, 3♠ ja 4♠ suoraan ykköseksi. Kolmen ässän setissä ässä on arvoltaan neljätoista. Pelaaja voi myös jatkaa vastapelaajien settejä, mutta kortit, joilla jatkaa kannattaa asettaa eteensä mahdollisten omien settien viereen, jotta muistetaan mikä on kenenkin kortti.
Erä loppuu, kun joku pelaajista on saanut asetettua kaikki korttinsa eteensä pöydälle niin, että pinoon laitettava kortti on hänen viimeinen korttinsa. Pelaajan viimeisen kortin voi myös laittaa setin kanssa pelaajan eteen pöydälle tai se voi myös jatkaa jotain settiä.
Säännöt > Pisteiden lasku

Erän loputtua pelaajat laskevat pöydän korttien pisteet yhteen. Pelaajat, joiden käsiin jäi vielä kortteja vähentävät näiden korttien pisteet pöytänsä korttien pisteet. Korttien arvot menevät näin:
A (ykkösenä) - 9 ovat oman numeronsa verran.
10 - K ovat kymmenen pistettä.
A (neljäntenätoista ja kädessä) 15 pistettä.
Jokerit sen kortin arvoisia, jotka ovat pöydässä ja kädessä 25 pistettä.
Säännöt > Pelin voittaminen

Pelin voittaa pelaaja, joka saa 500 tai enemmän pistettä.
Muunnelmat > Jakajan gambiitti

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:500 rum#Dealer's gambit
Tämä peli on sama kuin viisisataa-rommi lukuun ottamatta seuraavia poikkeuksia. Pakassa on 54 korttia, joista kaksi on jokeria. Jotkut pelaavat 56 kortilla, joista neljä on jokereita. Toisin kuin tavallisessa rommissa, jaot mennään aina vastapäivään.
Jokaisen jaon alussa yksi jokeri poistetaan pakkauksesta. Sekoituksen ja jakamisen jälkeen jokeri asetetaan kuvapuoli ylöspäin pakan sivulle, joka on lähinnä jakajaa. Tämä on ”jakajan jokeri”, ja jakaja voi käyttää sitä milloin tahansa pelissä, ellei toisen pelaajan jokeri ole ”estänyt” sitä. Toinen jokeri sekoitetaan ja käsitellään loput kortit.
Jaon jälkeen, mutta ennen kuin kukaan pelaajista katsoo korttejaan, jakajan on nimettävä kyseisen erän jokerin vaikutus. Jakaja voi nimetä jokerin tekemään jonkin seuraavista:
Villi kortti. Jokeria voidaan käyttää jokerina missä tahansa sarjassa tai järjestyksessä. Villi jokeri on nollan pisteen arvoinen.
Kaksinkertainen. Jokeri kaksinkertaistaa minkä tahansa setin arvon. Jokeri asetetaan kuvapuoli ylöspäin minkä tahansa setin päälle, kun sellainen on pöydässä. Kun jokeri on lisätty settiin, se on sinetöity eikä siihen voi enää asettaa muita kortteja.
Jokeria käytetään ”jakamaan” poistokasan valitun kortin kummaltakin puolelta. Nämä jaon sisäpuolella olevat kortit poistetaan sitten pelistä jäljellä olevan erän ajaksi. Jaon ulkopuolella olevat kortit lisätään pelaajien käteen. Normaalisti valittu kortti on käytettävä välittömästi joko asettamalla se sarjaan tai asettamalla se pöydällä olevaan settiin.
Jakajan jokeri voidaan ”estää” milloin tahansa pelissä asettamalla toinen jokeri kuvapuoli alaspäin sen päälle. Jos jakajan jokeri on estetty, jakaja ei saa käyttää sitä erän loppuun asti.
Jokerit ovat nollan arvoisia, jos ne ovat vielä pelaajien kädessä vuoron lopussa. Jokereiden käyttämättä jättämisestä ei ole seuraamuksia.
Jakaja voi käyttää jokaista jokerivaikutusta strategisesti parantaakseen asemaansa tai heikentääkseen muiden pelaajien asemaa. Tämän seurauksena tämä on erittäin strateginen muunnelma pelistä, joka voi johtaa pitkiin peleihin, joissa pisteet vaihtelevat merkittävästi. Tämän seurauksena jotkut pelaavat vain 250 pisteeseen.
Muunnelmat > Viisisataa-rommi pareittain

Kuin tavallinen viisisataa-rommi, mutta pelataan pareittain. Siinä pareilla on yhteinen pöytä, mutta ei yhteisiä kortteja. Parit eivät näe toistensa kortteja.
Muunnelmat > Persialainen rommi

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:500 rum#Persian rummy
Peli on sama kuin viisisataa-rommi pareittain, mutta poikkeuksilla. Pakassa on 56 korttia, joista neljä on jokereita.
Jokainen jokeri lasketaan 20 pisteen arvoiseksi, eikä niitä saa käyttää sarjoissa tai villeinä, vaan vain kolmen tai neljän jokerin seteissä. Mikä tahansa neljän saman numeron setti pisteiden arvo on kaksi kertaa normaalia suurempi. Siten neljä yhdessä laskettua jokeria on 160; kolme jokeria on 60 pisteen arvoinen, ja neljäs jokeri toisi normaalisti vain 20 lisää eli jokerit olisivat yhteensä 80 pistettä, mutta nyt pisteiden arvo on kaksi kertaa suurempi eli 160 pistettä. Esimerkiksi neljä kuutosta olisi normaalisti 24 pistettä, mutta nyt ne ovat 48 pistettä. Jos pelaaja pääsee eroon kaikista korteistaan, hänen tiiminsä saa 25 pisteen bonuksen.
Peli päättyy kahden jaon jälkeen. Parhaimman pistemäärän saanut tiimiosapuoli saa 50 pisteen bonuksen ja voittaa lopputuloksen ja vastustajan pisteiden erolla.
Muunnelmat > Nopea rommi

Tässä muunnelmassa on vain yksi erä. Pelaaja, joka saa siinä erässä eniten pisteitä voittaa.
Muunnelmat > Rommi

Jos pelaaja vahingossa poistaa vuoronsa lopussa kortin, joka sopisi johonkin pöydän settiin, muut pelaajat voivat huutaa ”Rommi”. Sen nopeiten huutanut saa ottaa sen kortin ja laittaa sen setin jatkoksi johon olisi mennyt, mutta ei ottaa käteensä tai laittaa johonkin kädessään olevaan settiin.
Muunnelmat > Seitsemän kortin suora

Jos pelaaja laittaa pöydälleen seitsemän kortin suoran, niin, että hänelle jää vain yksi kortti, joka menee poistoon, hänet palkitaan 500 pisteellä. Tämä tunnetaan myös ”Rommin mestarin kätenä”.
Käännös suomeksi
Käännös suomeksi
Lelumaan Niksu

Lelumaan Niksu esitettynä karnevaaleissa Sesimbrassa Portugalissa.
Lelumaan Niksu (tunnettiin myös nimellä: Nyökky-poika, engl. Noddy In Toyland) on pieni puinen poikahahmo, jonka on kehittänyt alun perin Enid Blyton. Niksu asuu Lelumaassa ja ajelee siellä autollaan. Blytonin tekemiä Niksu-kirjoja julkaistiin 24 kappaletta vuosina 1949–1963. Myös animaatiosarjoja on useita. Niitä on esitetty BBC:llä vuodesta 1955.
Suomessa animaatioita on näytetty muun muassa C More Juniorilla, Nelosella ja Yle TV2:lla Pikku Kakkosen yhteydessä.
1960-luvulla Suomen televisiossa lähetetty lastenohjelma Niksulan TV sai nimensä siinä seikkailleesta Niksu-nukesta, joka oli englantilainen Noddy.
Sarjat

Niksun lelumaan seikkailut
Lelumaan Niksu
Aiheesta muualla

http://webarchive.loc.gov/all/20020915131630/http%3A//www.noddy.com/
FS-Film: Niksu-DVD:t (Arkistoitu – Internet Archive)
Diglykolihappo

| Diglykolihappo |
| --- | --- |


Tunnisteet
IUPAC-nimi:  2-(karboksimetoksi)etikkahappo
CAS-numero:  110-99-6
PubChem CID:  8088 ja 20501273
SMILES:  C(C(=O)O)OCC(=O)O
Ominaisuudet
Molekyylikaava:  C4H6O5
Moolimassa:  134,088 g/mol
Sulamispiste:  148 °C
Kiehumispiste:  269 °C
Liukoisuus veteen:  380,1 g/l (23,5 °C)
Diglykolihappo (C4H6O5) on dikarboksyylihappoihin ja eettereihin kuuluva orgaaninen yhdiste. Yhdistettä käytetään muun muassa valmistettaessa muita yhdisteitä.
Ominaisuudet, valmistus ja käyttö

Huoneenlämpötilassa diglykolihappo on väritöntä kiteistä ainetta. Yhdiste liukenee erittäin hyvin veteen ja etanoliin ja hieman heikommin dietyylieetteriiin. Aineesta tunnetaan myös kidevedellinen monohydraatti (C4H6O5·H2O). Diglykolihappo on heikko happo ja sen pKa-arvot ovat 2,97 ja 4,37. Diglykolihappoa muodostuu ihmisen elimistössä glykolin aineenvaihduntatuotteena. Se on sitruunahappokierron inhibiittori ja on yksi tekijä glykolin myrkyllisyydessä aiheuttaen munuaissolujen kuoliota ja hermostovaurioita.
Diglykolihappoa valmistetaan kloorietikkahapon hydrolyysillä emäksisissä oloissa esimerkiksi bariumhydroksidin avulla. (Allaolevassa esimerkissä on käytetty natriumhydroksidia)
Diglykolihappoa voidaan käyttää emulsioiden muodostumista estävänä aineena esimerkiksi polttoaineissa. Yhdisteestä valmistetaan muun muassa hartseja ja muovinpehmentiminä käytettäviä estereitä.
S.C. Dynamo

SC Dynamo (lyh. SCD) on 1984 perustettu helsinkiläinen salibandyn erikoisseura. Alussa seuran toiminnassa oli mukana myös kaukalopallo sekä jalkapallo, jotka kuitenkin jäivät vuosien varrella pois.
Perustajina olivat Timo Arola, Tuomo Alsio ja Harri Kivi. Aluksi seura osallistui sählyn pääkaupunkiseudun firmaliigaan vuodesta 1984 ja myöhemmin myös vuonna 1986 perustetun SSBL:n järjestämiin turnauksiin ja sarjoihin.
Historia

SC Dynamo pelasi kuusi kautta 1.divisioonassa, kunnes nousi kaudelle 1992-93 SM-sarjaan. Siellä sijoitus heti ensimmäisellä kaudella oli 5. seuran jäätyä vain kolme pistettä playoff-paikasta.
Seurassa ovat pelanneet perustajien lisäksi mm. Reima Palenius, Kai Ahlstedt, Petri Huttunen, Mika Sandell, Mika "Amu" Ahonen, Lasse Takala ja Jari Nissinen.
Vuonna 1993 joukkue vaihtoi nimensä VFT:ksi (joka oli myöhemmin liigan huippujoukkueita), jonka jälkeen osa pelaajista lopetti ja osa siirtyi muihin joukkueisiin. (MySSy-90, Team Botby, Viikingit).
Muutaman välivuoden jälkeen, kaudelle 1996-97 SC Dynamo keräsi vanhat pelurit kasaan, muutamin uusin vahvistuksin ja aloitti taas pelitoimintansa 6.divisioonasta.
Yhden kierroksen sarjan jälkeen Dynamon sijoitus oli kolmas ja seura nousi 5.divisioonaan. Siellä hurjan kauden jälkeen (ei yhtään tappiota) seura nousi suoraan 4.divisioonaan. Dynamo oli lohkonsa kakkonen
nousten suoraan kaudeksi 1999-2000 3.divisioonaan. Joukkueiden taso oli siellä jo sen verran kova ja Dynamo putosi takaisin 4.divisioonaan. Lohkosta nousi jopa 3 joukkuetta 2.divisioonaan (kaksi karsinnan kautta)
Muutamat pelaajat lopettivat tai vaihtoivat seuraa. SC Dynamo putosi vielä 5.divisioonaan ja kausi 2004-05 oli siellä neljäs perättäinen.
Joukkue palasi jälleen 4.divisioonaan kaudelle 2005-06, mutta taso osoittautui taas liian kovaksi, joten 9.sija tiesi jälleen putoamista 5.divisioonaan kaudelle 2006-07.
Kaudet 2007-09 menivät myös 5. divisioonassa, kunnes Dynamo voitti jälleen lohkonsa ja nousi 4. divisioonaan kaudelle 2009-10. Paikkaa ei kuitenkaan käytetty ja SCD jatkoi taivaltaan vitosessa. Kausi jäi seuran viimeiseksi ja pelaajat siirtyivät muihin seuroihin.
SC Dynamo osallistui myös ikämiesten SM-sarjoihin vuodesta 1996 ja saavutti M40-sarjassa pronssia.
Historia > Saavutukset

| Kausi | Sarja | Sijoitus |
| --- | --- | --- |
| 1986-87 | 1.Div. | 3. |
| 1987-88 | 1.Div. | 3. |
| 1988-89 | 1.Div. | 3. |
| 1989-90 | 1.Div. | 3. |
| 1990-91 | 1.Div. | 3. |
| 1991-92 | 1.Div. | 1. |
| 1992-93 | SM-sarja | 5. |
| 1986 | Helsingin firmaliiga | 3. |
| 1989 | Hertsika-turnaus | 1. |
| 1990 | Hertsika-turnaus | 1. |
| 1991 | Pääkaup.seudun firmaliiga | 1. |
| 1991 | Cumulus Cup, Pori | 2. |
| 1991 | Hertsika-turnaus | 1. |
| 1991 | Alba-turnaus, Jyväskylä | 2. |
| 1992 | Pääkaup.seudun aluesarja | 1. |
| 1992 | Sokos Cup, Riihimäki | 1. |
Tilastot ja luettelot > Ennätykset

Suurin voitto: SC Dynamo - Dna 19-2 (1998)
Suurin tappio: PaNu - SC Dynamo 14-2 (2006)
Eniten tehtyjä maaleja: 142 (1997-98)
Eniten päästettyjä maaleja 155 (2005-06)
Suurimaalisin ottelu SC Dynamo - FC Huuru 7-16 (2009)
Piste-ennätys: 21+36=57 (Timo Arola 1997-98)
Maaliennätys: 40 (Kari Saukkonen 1997-98)
Syöttöennätys: 36 (Timo Arola 1997-98)
Jäähyennätys: 59 min (Tom Sandell 1992-93)
Seuran ensimmäinen maali SM-sarjassa (Timo Arola 5.9.1992)
Seuran 500. maali (Timo Arola 8.2.1998)
Seuran 1000. maali (Kai Ahlstedt 15.2.2003)
Seuran 1500. maali (Miikka Helin 23.2.2008)
Vanhin pelaaja korkein sarjataso (Jorma Nattari 55 v. 3.div. 1999-2000)
Tilastot ja luettelot > Kunniaplaketit

Numeroitu plaketti annetaan, kun pelaaja on pelannut 10 kautta Dynamossa
Salibandy-Dynamo nro:
1 Arola Timo
2 Lehtovaara Ari
3 Matikainen Jari
4 Toivonen Tero
5 Tikkanen Raimo
6 Palenius Reima
Maineikkaita pelaajia > SC Dynamon pelaajat maajoukkueissa

Pelaajat, jotka ovat esiintyneet myös maajoukkueessa
Petri Huttunen
Mika Sandell
Pasi Vänttinen
Sekä valmentajana Mika Ahonen
Seuran värit > Peliasu

Joukkueen peliasu on punavalkoinen paita, mustat shortsit ja valkoiset sukat. Varapaidan väri on oranssi
Seuran värit > Logot

Alkuperäinen 1984-
Nykyinen 1996-
SC Dynamo 1.divisioonan ottelussa SSV:tä vastaan 1990 Helsingissä, Malmin kauppaopisto
SC Dynamon joukkuekuva 1992-93
SC Dynamon joukkuekuva 1998-99
Seuran 1000. maali SSBL:n sarjoissa. Kipsipallo tekijälle
SC Dynamon kunniaplaketti nro 1
Eduardo Saverin

| Eduardo Saverin |
| --- | --- |

Henkilötiedot
Muut nimet:  Luiz
Syntynyt: 13. maaliskuuta 1982 (ikä 42) São Paulo, Brasilia
Kansalaisuus:   Brasilia
Ammatti:  Internet-yrittäjä ja sijoittaja
Muut tiedot
Merkittävät teokset: Yksi Facebookin perustajista.
Eduardo Luiz Saverin (s. 13. maaliskuuta 1982 São Paulo) on brasilialainen internet-yrittäjä sekä sijoittaja. Saverin perusti yhteisöpalvelu Facebookin yhdessä Mark Zuckerbergin, Dustin Moskovitzin ja Chris Hughesin kanssa. Forbes arvioi Saverinin nettovarallisuudeksi kaksi miljardia Yhdysvaltain dollaria (2012). Saverinin nykyinen nettovarallisuus on 16 miljardia Yhdysvaltain dollaria (2021) . Saverin on investoinut start-up-yrityksiin kuten Qwikiin.
Saverin joutui kritiikin kohteeksi päätettyään luopua Yhdysvaltain kansalaisuudesta juuri ennen Facebookin osakeantia. Saverinin on tulkittu luopuvan Yhdysvaltain kansalaisuudesta verotuksellisista syistä. Brasiliassa syntynyt Saverin sai Yhdysvaltain kansalaisuuden 1998. Saverin tapasi Mark Zuckerbergin Harvardin yliopistossa. Kaksikko on riidellyt oikeudessa Saverinin roolista Facebookin synnyssä mutta kiista on sittemmin sovittu. Prosessia käsitellään elokuvassa The Social Network.
Käännös suomeksi
Demokraattinen puolue (Thaimaa)

| Thaimaan demokraattinen puolue |
| --- | --- |
  
  
Perustettu:  1946
Puheenjohtaja:  Jurin Laksanawisit
Ideologia:  klassinen liberalismi liberaalikonservatismi
Poliittinen kirjo:  keskusta, keskusta-oikeisto
Kansainväliset jäsenyydet:  – CALD – Liberal International
Kotisivu:  democrat.or.th
Infobox OKVirheellinen NIMI-arvo: 
Thaimaan demokraattinen puolue (thaiksi พรรคประชาธิปัตย์ไทย) on thaimaalainen poliittinen puolue. Se onThaimaan vanhin puolue, ja se perustettiin rojalistiseksi puolueeksi. Se on konservatiivinen ja markkinamyönteinen puolue.
Demokraattipuolue parhaat tuloksensa parlamenttivaaleissa vuosina 1948, 1976 ja 1996. Se ei ole koskaan saavuttanut enemmistöä parlamentissa. Puolueen kannatus painottuu Etelä-Thaimaahan ja Bangkokiin, vaikka Bangkokin vaalitulokset ovat vaihdelleet suuresti. Vuodesta 2004 lähtien demokraattisen puolueen ehdokkaat ovat voittaneet kolme Bangkokin kuvernöörinvaalia. Vuosina 2005–2019 demokraattipuoluetta johti entinen pääministeri Abhisit Vejjajiva.
Melbournen eläintarha

Sumatrantiikeri Melbournen eläintarhassa.
Melbournen eläintarha (engl. Royal Melbourne Zoological Gardens, Melbourne Zoo) on eläintarha Melbournessa, Australiassa.
Vuonna 1862 perustettu Melbournen eläintarha sijaitsee vain muutaman kilometrin päässä kaupungin keskustasta. Sen pinta-ala on 55 eekkeriä, ja eläintarhassa asuu muutama sata eri lajia sekä kaikkiaan useita tuhansia yksilöitä.
Aiheesta muualla

Kuvia tai muita tiedostoja aiheesta Melbournen eläintarha Wikimedia Commonsissa
Viralliset sivut (englanniksi)
Mustakaapu

| Mustakaapu |
| --- | --- |

Luoja(t):  Floyd Gottfredson   Ted Thwaites   Bill Wright   Merrill De Maris
Näyttelijä(t):  Frank Welker (1987, 2010)   John O'Hurley (2002 - 2003)  Giancarlo Esposito (2020)
Ensi- esiintyminen:  Mickey Mouse Outwits The Phantom Blot (20. toukokuuta 1939)
Kustantaja:  Disney
Henkilötiedot
Ammatti:  rikollinen
Sukupuoli:  mies
Luonteenpiirteet:  korkea älykkyys, toisinaan armollinen
Suhteet
Muut sukulaiset:  tytär   kaksoisveli Valkokaapu
Infobox OKNimi-testi OK: 
Mustakaapu (engl. The Phantom Blot) on kuvitteellinen rikollinen, joka esiintyy Disneyn eläinmaailmassa. Hän on yksi Mikki Hiiren kuuluisimmista sekä pahimmista vihollisista. Hänen ensiesiintymisensä oli Floyd Gottfredsonin tekemässä Mikki Hiiren seikkailussa  Mickey Mouse Outwits The Phantom Blot, joka julkaistiin 20. toukokuuta 1939. Mustakaapu on rikollisnero, jonka suunnitelmat ovat lähes aina monimutkaisia tai sisältävät edistyneitä teknisiä laitteita. Hän allekirjoittaa kaikki viestinsä mustetahralla (eng. blot). Hänen tavaramerkkejään on tahran lisäksi poliisin pilkkanaan pitäminen ja ilkeä nauru.
Mustakaapu Ankronikka-piirretyssä.
Monet laitteet tai aineet, joita hän joko tavoittelee tai on keksinyt, liittyvät maailmanherruuteen. Hänellä on myös erittäin voimakas ego, ja hän kehuu itseään hyvin usein.
Hän on monesti yrittänyt murhata Mikin tässä kuitenkaan onnistumatta. Ensimmäisessä esiintymisessään hän tosin paljastaa, ettei voinut noin vain murhata Mikkiä, vaan jätti tämän ansaan, josta oli nokkeluudella mahdollista selvitä. Hän perustelee tätä sillä, että haluaa antaa uhrilleen aina mahdollisuuden ja epäilee olevansa liian hempeä. Monella tapaa Mustakaapu on klassinen hullu tiedemies -hahmo.
Kaapu toimii usein yksin, mutta hänellä saattaa välillä olla apurinaan rotevia korstoja. Myös Musta Pekka on ollut Kaavun apuna, mutta yleensä möhlinyt ja pilannut Kaavun loistavan juonen.
Eräissä tarinoissa esiintyy myös Mustakaavun kaksosveli Valkokaapu (Kalpo-Kaapo), joka on luonteeltaan täysin päinvastainen, eli hyvyyteen pyrkivä ja avulias (Tämä tehdään selväksi AATK 204 -numeron tarinassa, jossa Valkokaapu ja Mikki kohtaavat ensi kerran). Tällä saatetaan myös korostaa Kaavun luonteen dualismia, joka on edellä mainittu. Kaapu ei myöskään kykene vahingoittamaan veljeään fyysisesti, mutta pyrkii pilaamaan tämän maineen ja uran. Myös muita Mustakaavun sukulaisia on nähty, mutta he ovat enemmän tai vähemmän vain kertakäyttöhahmoja. Tarinassa "Mustakaavun paluu" (The Return of Phantom Blot) Hessu Hopo saa iskun päähänsä ja alkaa toimia hänen sijaisenaan, koska Mustakaapu itse on vankilassa.
Joissain tarinoissa Mustakaapu on näkynyt ilman hänen kasvojaan peittävää huppua; hänellä on tällöin näkynyt sliipatut hiukset, ohuet viikset ja koirankuono.
Kaapu on sarjakuvien lisäksi myös esiintynyt Disney-sarjoissa. Hänet nähtiin Ankronikka sarjassa vuonna 1987. Hän on myös ollut Akun tehdas ja Mikin klubi sarjoissa. Kaapu teki comebackin Disneyn uuden DuckTales-sarjan kolmannella kaudella. Kaavulla oli siinä maailmanherruuden sijasta tavoitteena hävittää kaikki taikuus maailmasta, mutta tässä hän ei onnistunut.
Henkilötietoja

Ensiesiintyminen: 20. toukokuuta 1939 sarjakuvatarinassa Mickey Mouse Outwits The Phantom Blot
Oikea nimi: Tuntematon (1970-luvun taskukirjoissa mainittu suomennosniminä Al Rapina.
Ammatti: Rikollinen
Tunnetut sukulaiset: Tytär (engl. Phantom Brat), joka on esiintynyt harvoin. Kaksosveli Valkokaapu, joka myös on esiintynyt harvoin sekä pesulan omistaja Bruno (serkku) sekä muita, jo kuolleita rosvoesi-isiä
Hiuksien väri: Mustat (ilman kaapua)
Silmien väri: Mustat (ilman kaapua)
Lempinimi: Kaapu
Satakunnan käräjäoikeus

Satakunnan käräjäoikeus on Vaasan hovioikeuspiiriin kuuluva käräjäoikeus, jonka tuomiopiiriin kuuluu Satakunnan maakunta.
Satakunnan käräjäoikeus syntyi vuoden 2010 alussa, kun Porin ja Rauman käräjäoikeudet ja Ikaalisten käräjäoikeuden läntisimmät kunnat eli Honkajoki, Jämijärvi, Kankaanpää ja Karvia liittyivät valtioneuvoston antamalla asetuksella yhdeksi kokonaisuudeksi. Satakunnan käräjäoikeuden kanslia sijaitsee Porissa ja käräjäoikeudella on istuntosalit Porissa ja Raumalla. Kokemäen sivukanslian toiminta on lakannut 31.12.2009 ja Rauman kanslia on lakannut 1.1.2016 alkaen.
Yleiskone

Yleiskone on keittiövälineenä käytettävä kone, jota käytetään enimmäkseen leivonnassa taikinan sekoittamiseen. Se soveltuu myös ruoan raaka-aineiden pilkkomiseen, etenkin jos käytetään sopivia lisäosia. Kuitenkin monitoimikoneella ruoka-ainesten käsittely tapahtuu yleensä tehokkaammin. Se, mihin jotakin yleiskonemallia voidaan käyttää, riippuu sen moottorin tehokkuudesta. Yleikoneiden vakiovarusteina ovat taikinakulho ja vatkain.
Luettelo Suomen kartanoista

Tämä on epätäydellinen luettelo Suomen kartanoista aakkosjärjestyksessä. Luettelossa on mukana myös luovutetuille alueille jääneitä kartanoita.
A

| Kartano | Sijainti | Perustettu | Rakennettu | Arkkitehti | Lähde |
| --- | --- | --- | --- | --- | --- |
| Ahdenkallion kartano | Hyvinkää | 1906 | nykyinen päärakennus 1906 | Waldemar Aspelin |  |
| Ahlbackan kartano | Hattula | 1500-luvun alku | nykyinen päärakennus 1806 | vuoden 1924 uudistus D. Frölander-Ulf |  |
| Ahvenkosken kartano | Pyhtää | 1539 | nykyinen päärakennus 1892–1895 ja 1911 | nykyinen muoto C. Armfelt |  |
| Aiskogin kartano | Siuntio | 1500-luvun alku | nykyinen päärakennus 1910 | Sven Algot Berglund |  |
| Ala-Lemun kartano | Kaarina | 1567 | nykyinen päärakennus 1767 | Christian Friedrich Schröder |  |
| Albergan kartano | Espoo | 1620-luku | nykyinen päärakennus 1874–1876 | Frans Ludvig Calonius |  |
| Alikartano (Frugård) | Mäntsälä | 1608 | nykyinen päärakennus 1805. Vanha, yhä pystyssä oleva päärakennus 1730-luku |  |  |
| Amberlan kartano | Vehmaa | 1540 | nykyinen päärakennus 1922 |  |  |
| Anjalan kartano | Anjala, Kouvola | 1608 | nykyinen päärakennus 1700–1800-lukujen vaihteessa |  |  |
| Annilan kartano | Mikkeli | 1540-luku tai aiemmin |  |  |  |
| Anolan kartano | Nakkila | 1400-luku | nykyinen päärakennus 1937–1938 | arkkitehti Jarl Eklund |  |
| Arolan kartano | Kylmäkoski, Akaa |  | päärakennuksen vanhimmat osat vuodelta 1756 |  |  |
| Arrajoen kartano | Nastola, Lahti | 1651 | päärakennus paloi 1948, nykyisin jäljellä lähinnä kartanopuisto |  |  |
| Atun kartano | Attu, Parainen | 1400-luku |  |  |  |
| Auvaisbergin kartano | Kaarina | ainakin 1647 |  |  |  |